text: BIBLIAJ profeciasnin juntʼakusqanqa, tumpamantawan imaschus kananta rikuchin, chaykunataj kharkatinapaj jina kanqa. ¿Imataj wakichisqa kanapaj yanapawasun? Apóstol Pabloqa yuyaychawarqanchej, mana "rikukoj kajtachu qhawa[nata], manachayqa mana rikukoj kajta". Chayrayku, janaj pachapi chayri kay Jallpʼapi wiñay kausayta suyakusqanchejta yuyarikunapuni. Pabloqa, cristianosman chayta qhelqarqa, cheqa sonqo runas, ima tʼinkastachus japʼinankupi yuyanankupaj. Chaypi yuyaspaqa chʼampaykunata, qhatiykachasqa kayta ima, muchuyta atinkuman karqa (2 Cor. 4:8, 9, 16-18; 5:6, 7).